turjo4nis/wikipedia-bn-dump-20250701 huggingface dataset:
ইব্রাহিম জাদরান

ইব্রাহিম জাদরান (জন্ম: ১২ ডিসেম্বর ২০০১) একজন আফগান ক্রিকেটার । সেপ্টেম্বর ২০১৯ সালে আফগানিস্তান ক্রিকেট দলের হয়ে টেস্ট ম্যাচের অভিষেক ঘটেছিল।

ঘরোয়া ক্যারিয়ার 
২০১৭ সালের ১১ আগস্ট গাজী আমানউল্লাহ খান আঞ্চলিক একদিনের প্রতিযোগিতায় তিনি মিস আইনক অঞ্চলের হয়ে তার লিস্ট এ ক্রিকেটে অভিষেক হয়। ২০১৭ সালের সেপ্টেম্বরে স্পাজিয়া ক্রিকেট লিগে মিস আইনক নাইটসের হয়ে টি-টোয়েন্টি ক্রিকেটে অভিষেক হয়েছিল তার।

২০১৮ এর সেপ্টেম্বরে, আফগানিস্তান প্রিমিয়ার লিগ টুর্নামেন্টের প্রথম সংস্করণে সে ছিল নানগারহার্সের স্কোয়াড সদস্য।

আন্তর্জাতিক ক্যারিয়ার 
ডিসেম্বর ২০১৭ সালে, তাকে ২০১৮ আইসিসি অনূর্ধ্ব-১৯ ক্রিকেট বিশ্বকাপের জন্য আফগানিস্তানের দলে জায়গা দেওয়া হয়েছিল। জাদরান উক্ত প্রতিযোগিতায় আফগানিস্তানের হয়ে ১৮৬ রান নিয়ে সেরা রান সংগ্রহকারী ছিলেন।

ডিসেম্বর ২০১৮ এ, তাকে এসিসি উদীয়মান দল এশিয়া কাপের জন্য আফগানিস্তানের অনূর্ধ্ব-২৩ দলে নেওয়া হয়েছিল।

আগস্ট ২০১৯ এ, বাংলাদেশের বিপক্ষে একমাত্র ম্যাচের জন্য তাকে আফগানিস্তানের টেস্ট স্কোয়াডে রাখা হয়। আফগানিস্তানের হয়ে বাংলাদেশের বিপক্ষে তার টেস্ট ম্যাচে অভিষেক হয় ৫ সেপ্টেম্বর ২০১৯।

তথ্যসূত্র

বহিঃসংযোগ 

 

জন্মের স্থান অনুপস্থিত (জীবিত ব্যক্তি)
আফগানিস্তানের টেস্ট ক্রিকেটার
আফগান ক্রিকেটার
২০০১-এ জন্ম
জীবিত ব্যক্তি
আফগানিস্তানের একদিনের আন্তর্জাতিক ক্রিকেটার
আফগানিস্তানের টুয়েন্টি২০ আন্তর্জাতিক ক্রিকেটার
২০২৩ ক্রিকেট বিশ্বকাপের ক্রিকেটার
ডাম্বুলা আউরার ক্রিকেটার
বাংলাদেশ-আরাকান সেনাবাহিনীর সংঘর্ষ

বর্ডার গার্ডস বাংলাদেশের সদস্যদের উপর আরাকান সেনাবাহিনীর হামলার প্রেক্ষাপটে 
বাংলাদেশ-মিয়ানমার সীমান্তের নিকটবর্তী বান্দরবান জেলায় ২৫ আগস্ট ২০১৫ সালে বাংলাদেশ-আরাকান সীমান্ত সংঘর্ষটি সংগঠিত হয়েছিল।

সংঘর্ষ 
২৫ আগস্ট, ২০১৫ তারিখে স্থানীয় সময় সকাল সাড়ে ৯ টায় থানচির বরমদক গ্রামের কাছে সংঘাতের শুরু হয়। আরাকান আর্মি সাঙ্গু নদীর কাছে বর মদকে টহলরত দশ সদস্যের বিজিবি টহল দলের উপর আক্রমণ করলে তাদের মধ্যে পাঁচ ঘণ্টা বন্দুকযুদ্ধ অব্যাহত থাকে। সংঘাতের সংবাদ সম্পর্কে জানার পরে, বাংলাদেশ সীমান্তরক্ষী বাহিনী বাংলাদেশ-মিয়ানমার সীমান্তে জরুরি অবস্থা ঘোষণা করে। কর্তৃপক্ষ বিজিবি'র একটি এবং বাংলাদেশ সেনাবাহিনীর দুটি ইউনিটকে সমন্বিত অভিযান পরিচালনার জন্য ওই অঞ্চলে শক্তিবৃদ্ধির উদ্দেশ্যে প্রেরণ করেছিল।

একই দিনে বর্ডার গার্ডস বাংলাদেশ, বাংলাদেশ সেনাবাহিনী এবং বাংলাদেশ বিমান বাহিনী আরাকান সেনাবাহিনীর বিরুদ্ধে একটি যৌথ অভিযান শুরু করে।
সেনাবাহিনীর দুটি, বিজিবির একটি ও বাংলাদেশ বিমানবাহিনীর একটি এফ-7 এই অভিযানে অংশ নিয়েছিল। বাংলাদেশ সরকারের অনুরোধে মিয়ানমার সরকার তাদের সীমান্তের সিলটি বন্ধ করে দেয়।

প্রথম দিকে আরাকান আর্মি বর মদকের বিজিবি ফাঁড়ি ঘেরাও এবং অবরোধ করেছিল। কিন্তু বাংলাদেশী সৈন্য মোতায়েনের পরে বিদ্রোহীরা এই অঞ্চল থেকে পিছু হটেছিল। অপরদিকে, ২৫ থেকে ২৬ আগস্টের মধ্যে টাইটং পাড়া আর্মি এবং স্থানীয় পুলিশ কয়েক ঘণ্টা ধরে যৌথ অভিযান চালিয়েছে।

ফলাফল
বন্দুকযুদ্ধের সময় বরকদম বিওপির নায়েক জাকির হোসেন আহত হন। তাকে এলাকা থেকে উদ্ধার করে হেলিকপ্টার দিয়ে চট্টগ্রামের সম্মিলিত সামরিক হাসপাতালে প্রেরণ করা হয়েছিল।গুলি বিনিময়কালে আরাকান আর্মি তাদের দুটি ঘোড়া হারিয়েছিল। স্থানীয় সংবাদসূত্রে, আট থেকে বিশ জন আরাকানি বিদ্রোহী আহত হয়েছিল।
সংঘর্ষের পরে বাংলাদেশী যৌথ বাহিনী আরাকান সেনাবাহিনীর সহযোগী এক বর্মী নাগরিক অং ওয়াং রাখাইনকে রাজস্থলী উপজেলায় গ্রেপ্তার করে। তার সঙ্গে ছিলো আরাকান আর্মির ইউনিফর্ম, ল্যাপটপ, ডিজিটাল ক্যামেরা, মোটরসাইকেল এবং দুটি ঘোড়া। পরের দিনগুলিতে আরও দু'জনকে গ্রেপ্তার করা হয়েছিল।
সংঘর্ষের পরদিন বিজিবি মহাপরিচালক মেজর জেনারেল আজিজ আহমেদ ও সাবেক স্বরাষ্ট্রমন্ত্রী আসাদুজ্জামান খান যুদ্ধের স্থানটি পরিদর্শন করেন।
এক বিবৃতিতে বাংলাদেশের স্বরাষ্ট্রমন্ত্রী বলেছিলেন যে আরাকানী সেনারা দমন না হওয়া পর্যন্ত এই যৌথ অভিযান অব্যাহত থাকবে।

তথ্যসূত্র 

বাংলাদেশের সামরিক ইতিহাস
২০১০-এর দশকে বাংলাদেশ
মিয়ানমারের অভ্যন্তরীণ সংঘাত
বাংলাদেশ–মিয়ানমার সীমান্ত
বাংলাদেশ–মিয়ানমার সম্পর্ক
সৈয়দ হাশিম রাজা

সৈয়দ হাশিম রাজা একজন পাকিস্তানি বেসামরিক কর্মচারী এবং পূর্ব পাকিস্তানের প্রাক্তন গভর্নর ছিলেন।

প্রাথমিক ও শিক্ষা জীবন 
সৈয়দ হাশিম রাজা ব্রিটিশ ভারতের উত্তর প্রদেশের উন্নাওতে ১৬ ফেব্রুয়ারি ১৯১০ সালে জন্মগ্রহণ করেন। 

১৯৩৩ সালে তিনি লখনউ বিশ্ববিদ্যালয় থেকে রাষ্ট্রবিজ্ঞানে স্নাতকোত্তর ডিগ্রি অর্জন করেন। তারপরে তিনি আরও পড়াশুনার জন্য ইংল্যান্ডের অক্সফোর্ড বিশ্ববিদ্যালয়ে চলে যান।

পেশা 
সৈয়দ হাশিম রাজা ১৯৩৪ সালে ব্রিটিশ ভারতের সিভিল সার্ভিসে যোগ দেন। ১৯৩৩ থেকে ১৯৯৯ সাল পর্যন্ত তিনি সহকারী কালেক্টর ও ম্যাজিস্ট্রেট ছিলেন। তিনি ১৯৪৩ থেকে ১৯৩৯ সাল পর্যন্ত লারকানা ও থারপাড়ার জেলা প্রশাসকের দায়িত্ব পালন করেন। ১৯৪৬ থেকে ১৯৪৭ সাল পর্যন্ত তিনি স্বরাষ্ট্র ও জেনারেল বিভাগের উপসচিব হিসাবে দায়িত্ব পালন করেন। তিনি প্রাদেশিক প্রেস উপদেষ্টা, সিন্ধুর গভর্নরের সচিব সহ অসংখ্য পদে অধিষ্ঠিত ছিলেন। 

১৯৪৮ থেকে ১৯৫১ সাল পর্যন্ত তিনি তৎকালীন পাকিস্তানের ফেডারেল রাজধানী করাচির প্রথম প্রশাসক ছিলেন। পাকিস্তানের প্রতিষ্ঠাতা মুহাম্মদ আলী জিন্নাহ ১৯৪৮ সালের ১১ সেপ্টেম্বর করাচিতে মারা গেলে প্রকৃত পক্ষে তিনি প্রশাসকের পদে দায়িত্ব পালন করছিলেন। তিনি ছিলেন জিন্নাহর অন্যতম ঘনিষ্ঠ সহযোগী।  ১৯৫১ থেকে ১৯৫৩ সাল পর্যন্ত তিনি সিন্ধু প্রশাসনের বিভিন্ন দায়িত্ব পালন করেন। ১ জুলাই ১৯৬১ সাল থেকে ৫ আগস্ট ১৯৬১ সালে তিনি পূর্ব পাকিস্তানের ভারপ্রাপ্ত গভর্নর ছিলেন ।

পুরস্কার এবং স্বীকৃতি 

 পাকিস্তানের হয়ে অসাধারণ অবদানের জন্য সিতারা-ই-পাকিস্তান পুরস্কার  
 পাকিস্তান সরকার কর্তৃক সীতারা-ই-কায়েদ-ই-আজম (কায়েদ-আযমের তারকা) পুরস্কার

মৃত্যু এবং উত্তরাধিকার 
সৈয়দ হাশিম রাজা দীর্ঘদিন অসুস্থতার পর কিডনি বিকল হওয়ায় ৩০ সেপ্টেম্বর ২০০৩ সালে পাকিস্তানের করাচিতে ৯২ বছর বয়সে মারা যান।   সালমা রাজার সাথে তার বিয়ে হয়েছিল। তার দুই কন্যা এবং দুই পুত্র, ন্যাশনাল ব্যাঙ্ক অফ পাকিস্তানের প্রাক্তন প্রেসিডেন্ট সৈয়দ আলী রাজা এবং পাকিস্তানের স্টেট ব্যাঙ্কের প্রাক্তন গভর্নর সৈয়দ সেলিম রাজা ।

তথ্যসূত্র 

নিখিল ভারত মুসলিম লীগের সদস্য
মুহাজির ব্যক্তি
পূর্ব পাকিস্তানের গভর্নর
২০০৩-এ মৃত্যু
১৯১০-এ জন্ম
সিতারা-ই-পাকিস্তান প্রাপক
জাহির খান

জহির খান (; জন্ম ২০ ডিসেম্বর ১৯৯৮) একজন আফগান ক্রিকেটার। সেপ্টেম্বর ২০১৯ সালে আফগানিস্তান ক্রিকেট দলের হয়ে টেস্ট ম্যাচের অভিষেক ঘটে।

২০১৫ সালের ২১ নভেম্বর ২০১৫-১৬ আইসিসি ইন্টারকন্টিনেন্টাল কাপে পাপুয়া নিউ গিনির বিপক্ষে আফগানিস্তানের হয়ে প্রথম শ্রেণির ক্রিকেটে অভিষেক হয়। জাহির ২০১৬ সালে আফগা অনূর্ধ্ব-১৯ দলের হয়ে ২০১৬ অনূর্ধ্ব-১৯ ক্রিকেট বিশ্বকাপ খেলেন।

ঘরোয়া ক্যারিয়ার 
তিনি ১০ আগস্ট ২০১৭ সালে গাজী আমানউল্লাহ খান আঞ্চলিক ওয়ানডে টুর্নামেন্টে ব্যান্ড-ই-আমির অঞ্চলের হয়ে লিস্ট এ ক্রিকেটে আত্মপ্রকাশ করেন। উক্ত প্রতিযোগিতায় করিম জানাতের পাশাপাশি খানও ১২টি উইকেট নিয়ে হয়ে যান টুর্নামেন্টে যৌথ সেরা উইকেট লাভকারী ছিলেন। তিনি ১২ সেপ্টেম্বর ২০১৭ সালে শাপেইজা ক্রিকেট লিগ প্রতিযোগিতায় মিস আইনক নাইটসের হয়ে টি-টোয়েন্টি ক্রিকেটে অভিষেক করেন।

আগস্ট ২০১৮ মৌসুমের বাকী সময়টি তিনি ব্যয় করেন ইংলিশ সাইড ক্লাব ল্যাঙ্কাশায়ারে ২০১৮ সালে আহমেদ শাহ আবদালি চার দিনের টুর্নামেন্টে পাঁচ ম্যাচে ত্রিশ উইকেট নিয়ে তিনি হন প্রতিযোগিতার সেরা উইকেট শিকারী।

টি-টোয়েন্টি ফ্র্যাঞ্চাইজি ক্যারিয়ার 
২০১৮ এর সেপ্টেম্বরে, আফগানিস্তান প্রিমিয়ার লিগ টুর্নামেন্টের প্রথম সংস্করণে তিনি নাম লেখান নঙ্গারহার স্কোয়াডে। অক্টোবর ২০১৮তেবাংলাদেশ প্রিমিয়ার লিগের জন্য তাকে খুলনা টাইটানস দলের খসড়া তালিকায় অন্তর্ভুক্ত করা হয়েছিল।

আন্তর্জাতিক ক্যারিয়ার 
ডিসেম্বর ২০১৭ সালে, তাকে ২০১৮ অনূর্ধ্ব-১৯ ক্রিকেট বিশ্বকাপের জন্য আফগান স্কোয়াডভূক্ত হন। জানুয়ারী ২০১৮ সালে, তিনি আইপিএল নিলামের মাধ্যমে রাজস্থান রয়্যালসে চলে আসেন। ডিসেম্বর ২০১৮তে এসিসি উদীয়মান দল এশিয়া কাপের জন্য আফগানিস্তানের অনূর্ধ্ব-২৩ দলের জন্য নির্বাচিত হন।

মে ২০১৮ সালে, ভারতের বিপক্ষে আফগানিস্তানের উদ্বোধনী টেস্ট ম্যাচের জন্য স্কোয়াডভূক্ত হন, কিন্তু ম্যাচের জন্য তাকে নির্বাচিত করা হয়নি।

২০১৮ সালের ফেব্রুয়ারিতে, ভারতে আয়ারল্যান্ডের বিপক্ষে সিরিজের জন্য আফগানিস্তানের একদিনের আন্তর্জাতিক (ওয়ানডে) এবং টি-টুয়েন্টি২০ আন্তর্জাতিক (টি২০আই) স্কোয়াডে তাকে নাম দেওয়া হয়েছিল। তিনি ১০ই মার্চ, ২০১৯ এ আয়ারল্যান্ডের বিপরীতে একদিনের আন্তর্জাতিকে অভিষিক্ত হন। ওয়ানডে সিরিজের সমাপ্তির পরে, তাকে আয়ারল্যান্ডের বিপক্ষে একমাত্র টেস্ট ম্যাচের জন্য আফগান টেস্ট দলে অন্তর্ভুক্ত করা হয়েছিল, কিন্তু তিনি খেলেননি।

আগস্ট ২০১৯ এ, বাংলাদেশের বিপক্ষে একটিমাত্র টেস্ট ম্যাচের জন্য তাকে আফগানিস্তানের টেস্ট দলে জায়গা জায়গা পায়। ৫ সেপ্টেম্বর ২০১৯ আফগানিস্তানের হয়ে বাংলাদেশের বিপরীতে তার টেস্ট অভিষেক হয়।

তথ্যসূত্র

বহিঃসংযোগ 
 

জন্মের স্থান অনুপস্থিত (জীবিত ব্যক্তি)
ইসলামাবাদ ইউনাইটেডের ক্রিকেটার
খুলনা টাইগার্সের ক্রিকেটার
ল্যাঙ্কাশায়ারের ক্রিকেটার
রংপুর রাইডার্সের ক্রিকেটার
আফগানিস্তানের একদিনের আন্তর্জাতিক ক্রিকেটার
আফগানিস্তানের টেস্ট ক্রিকেটার
আফগান ক্রিকেটার
জীবিত ব্যক্তি
১৯৯৮-এ জন্ম
সেন্ট লুসিয়া কিংসের ক্রিকেটার
জ্যামাইকা তালাওয়াসের ক্রিকেটার
বন্দ-ই-আমির ড্রাগন্সের ক্রিকেটার
ব্রিসবেন হিটের ক্রিকেটার
মেলবোর্ন রেনেগেডসের ক্রিকেটার
মেলবোর্ন স্টার্সের ক্রিকেটার
কোয়েটা গ্ল্যাডিয়েটর্সের ক্রিকেটার
স্পিন ঘর টাইগার্সের ক্রিকেটার
জোবার্গ সুপার কিংসের ক্রিকেটার
২০২২ এশিয়ান গেমসের পদক বিজয়ী
২০২২ এশিয়ান গেমসের ক্রিকেটার
এশিয়ান গেমসের ক্রিকেটে পদক বিজয়ী
কাবুল থেকে আগত ক্রিকেটার
মীর মোহাম্মদ নাসিরুদ্দিন

মীর মোহাম্মদ নাসিরুদ্দিন বাংলাদেশ জাতীয়তাবাদী দলের রাজনীতিবিদ। তিনি বাংলাদেশ সরকারের প্রাক্তন বেসামরিক বিমান পরিবহন ও পর্যটন প্রতিমন্ত্রী এবং চট্টগ্রাম সিটি কর্পোরেশনের (চসিক) সাবেক মেয়র ।

জন্ম ও প্রাথমিক জীবন 
মীর মোহাম্মদ নাসিরুদ্দিন চট্টগ্রাম শহরে জন্মগ্রহণ করেন।

রাজনৈতিক ও কর্মজীবন 
মীর মোহাম্মদ নাসিরুদ্দিন চট্টগ্রাম মহানগর বিএনপির সাবেক সভাপতি ও বিএনপি চেয়ারপারসনের উপদেষ্টা। তিনি খালেদা জিয়ার দ্বিতীয় মন্ত্রীসভার বেসামরিক বিমান পরিবহন ও পর্যটন প্রতিমন্ত্রী হিসাবে দায়িত্ব পালন করেন।  তিনি চট্টগ্রাম সিটি কর্পোরেশনের (চসিক) সাবেক মেয়র। ২০০৫ সালের চট্টগ্রাম মেয়র নির্বাচনেও তিনি চারদলীয় জোটের প্রার্থী হয়ে বাংলাদেশ আওয়ামী লীগের প্রার্থী এবিএম মহিউদ্দীন চৌধুরীর কাছে পরাজিত হন।

দুর্নীতি মামলা 
মীর মোহাম্মদ নাসিরুদ্দিনকে অবৈধ সম্পদ অর্জন ও সম্পদের তথ্য গোপনের দুর্নীতি দমন কমিশনের (দুদক) করা মামলায় ৪ জুলাই ২০০৭ সালে ১৩ বছরের কারাদণ্ড দেয় বিশেষ আদালত। এই কাজে বাবাকে সহযোগিতা করার দায়ে ছেলে মীর হেলালকে তিন বছনের দণ্ড দেয়া হয়। পরে ২০১০ সালের অগাস্টে হাই কোর্ট এই পিতা-পুত্রকে  মামলা থেকে খালাস দেয়।

তথ্যসূত্র 

বাংলাদেশ জাতীয়তাবাদী দলের রাজনীতিবিদ
চট্টগ্রাম জেলার রাজনীতিবিদ
বাংলাদেশের ব্যবসায়ী
চট্টগ্রাম সিটি কর্পোরেশনের মেয়র
বাংলাদেশের বেসামরিক বিমান পরিবহন ও পর্যটন প্রতিমন্ত্রী
জীবিত ব্যক্তি
গটেং ক্রিকেট দল

গটেং ক্রিকেট দল () দক্ষিণ আফ্রিকার দক্ষিণাঞ্চলীয় গটেং প্রদেশের প্রথম-শ্রেণীর ক্রিকেট দল। পূর্বে দলটি ট্রান্সভাল নামে পরিচিত ছিল। এপ্রিল, ১৮৯০ থেকে এপ্রিল, ১৯৯৭ সাল পর্যন্ত প্রিটোরিয়াসহ জোহেন্সবার্গের উত্তরাঞ্চল, নর্দান ট্রান্সভাল নামে পরিচিত নর্দার্নস নিয়ে দলটি ট্রান্সভাল নামে খেলে।

ইতিহাস 
প্রধান প্রতিযোগিতা হিসেবে কারি কাপ, পরবর্তীতে ক্যাসল কাপ ও বর্তমানের সুপারস্পোর্ট সিরিজ প্রতিযোগিতায় ট্রান্সভাল/গটেং ক্রিকেট দল দক্ষিণ আফ্রিকার ঘরোয়া আসরে সর্বাধিক সফলতম দলে মর্যাদায় আসীন। এ পর্যন্ত দলটি ২৫বার শিরোপা জয় করে। ১৯৮০-এর দশকে ক্লাবের স্বর্ণালী সময় অতিবাহিত করে। এ পর্যায়ে দলটি মিন মেশিন নামে পরিচিতি লাভ করে।

সুপারস্পোর্ট সিরিজ খেলার উদ্দেশ্যে গটেং দলকে সাবেক ওয়েস্টার্ন ট্রান্সভাল ও বর্তমানের নর্থ ওয়েস্টের সাথে একীভূত করে হাইভেল্ড লায়ন্স দল গঠন করা হয়। অক্টোবর, ২০০৪ সাল থেকে অদ্যাবধি হাইভেল্ড লায়ন্স কেবলমাত্র ‘দ্য লায়ন্স’ নামে পরিচিতি পাচ্ছে।

সম্মাননা 
 কারি কাপ (২৫) -  ১৮৮৯-৯০, ১৮৯৪-৯৫, ১৯০২-০৩, ১৯০৩-০৪, ১৯০৪-০৫, ১৯০৬-০৭, ১৯২৩-২৪, ১৯২৫-২৬, ১৯২৬-২৭, ১৯২৯-৩০, ১৯৩৪-৩৫, ১৯৫০-৫১, ১৯৫৮-৫৯, ১৯৬৮-৬৯, ১৯৭০-৭১, ১৯৭১-৭২, ১৯৭২-৭৩, ১৯৭৮-৭৯, ১৯৭৯-৮০, ১৯৮২-৮৩, ১৯৮৩-৮৪, ১৯৮৪-৮৫, ১৯৮৫-৮৭, ১৯৮৭-৮৮, ১৯৯৯-০০; যৌথভাবে (৪) - ১৯২১-২২, ১৯৩৭-৩৮, ১৯৬৫-৬৬, ১৯৬৯-৭০
 স্ট্যান্ডার্ড ব্যাক কাপ (৬) -  ১৯৮১-৮২, ১৯৮২-৮৩, ১৯৮৪-৮৫, ১৯৯২-৯৩, ১৯৯৭-৯৮, ২০০৩-০৪
 সাউথ আফ্রিকান এয়ারওয়েজ প্রভিন্সিয়াল থ্রি-ডে চ্যালেঞ্জ (২) -  ২০০৬-০৭, ২০১২-১৩; যৌথভাবে (১) –  ২০১৪-১৫
 সাউথ আফ্রিকান এয়ারওয়েজ প্রভিন্সিয়াল ওয়ান-ডে চ্যালেঞ্জ (১) -  ২০০৭-০৮
 জিলেট/নিশান কাপ (৯) -  ১৯৭৩-৭৪, ১৯৭৮-৭৯, ১৯৭৯-৮০, ১৯৮০-৮১, ১৯৮২-৮৩, ১৯৮৩-৮৪, ১৯৮৪-৮৫, ১৯৮৫-৮৬, ১৯৯০-৯১

উল্লেখযোগ্য খেলোয়াড় 
ক্লাইভ রাইস, জিমি কুক, সিলভেস্টার ক্লার্ক, গ্রেইম পোলক, আলভিন কালীচরণ, রয় পাইনার, হিউ পেজ, রিচার্ড স্নেল, হেনরি ফদারিংহাম, রে জেনিংস, রোহন কানহাই ট্রান্সভাল দলের অন্যতম খেলোয়াড় ছিলেন।

মাঠ 
 ওল্ড ওয়ান্ডারার্স, জোহেন্সবার্গ (১৮৯১-১৯৪৬)
 বেরিয়া পার্ক, প্রিটোরিয়া (মাঝেমধ্যে ডিসেম্বর, ১৯০৬ - জানুয়ারি, ১৯৩২; নর্দান্সের মাঠ ১৯৩৭ থেকে)
 উইলোমুর পার্ক, বেনোনি (মাঝেমধ্যে ডিসেম্বর, ১৯২৩ - ডিসেম্বর, ১৯৩১; নর্দান্সের মাঠ ১৯৪৮ থেকে)
 এলিস পার্ক, জোহেন্সবার্গ (১৯৪৬-১৯৫৬)
 নিউ ওয়ান্ডারার্স স্টেডিয়াম, জোহেন্সবার্গ (১৯৫৬-বর্তমান)
 ভেরিনিগিং ব্রিক এন্ড টাইল রিক্রিয়েশন গ্রাউন্ড (১৯৬৬, একটি খেলা)
 নিউ ওয়ান্ডারার্স ১নং ওভাল, জোহেন্সবার্গ (মাঝেমধ্যে নভেম্বর, ১৯৬৮ - ডিসেম্বর, ১৯৯১)
 স্ট্রাথভাল ক্রিকেট ক্লাব এ গ্রাউন্ড, স্টিলফন্তেইন (মাঝেমধ্যে ডিসেম্বর, ১৯৬৩ - মার্চ, ১৯৭৬)
 সাউথ আফ্রিকান ডিফেন্স ফোর্স গ্রাউন্ড, পচেফস্ট্রুম (ডিসেম্বর, ১৯৭২, একটি খেলা)
 লেনাসিয়া স্টেডিয়াম, জোহেন্সবার্গ (মাঝেমধ্যে জানুয়ারি, ১৯৭৭ - নভেম্বর, ২০০২)
 জর্জ লি স্পোর্টস ক্লাব, জোহেন্সবার্গ (১৯৮৩, দুইটি খেলা)
 ডিক ফোরি স্টেডিয়াম, ভেরিনিগিং (১৯৮৯ - ১৯৯১, দুইটি খেলা)
 এনএফ অপেনহাইমার গ্রাউন্ড, র‍্যান্ডেসফন্তেইন (১৯৯৫ - ২০০৪, তিনটি খেলা)

তথ্যসূত্র 

 South African Cricket Annual – various editions
 Wisden Cricketers' Almanack – various editions
 "Cricinfo"

দক্ষিণ আফ্রিকার প্রথম-শ্রেণীর ক্রিকেট দল
হাইভেল্ড লায়ন্স
গটেংভিত্তিক ক্রিকেট
মংছেন চীং মংছিন

মংছেন চীং মংছিন (১৬ জুলাই ১৯৬১ – ৭ সেপ্টেম্বর ২০১৯) একজন বাংলাদেশি সাংবাদিক, গবেষক ও সাহিত্যিক ছিলেন। গবেষণায় অবদানের জন্য তিনি ২০১৬ সালে একুশে পদক লাভ করেছিলেন।

জীবনী
মংছেন চীং মংছিন ১৯৬১ সালের ১৬ জুলাই কক্সবাজারের চালহাট্টায় এক রাখাইন পরিবারে জন্মগ্রহণ করেন। তিনি পার্বত্য চট্টগ্রামের মানুষদের  নিয়ে সাহিত্যচর্চা  গবেষণা কর্মে লিপ্ত ছিলেন তিনি। ১৯৮০ সালে তার রচিত প্রথম বই কক্সবাজার রাখাইন ছাত্রসমাজ প্রকাশিত হয়। তিনি বিশটিরও অধিক গ্রন্থ রচনা করেছেন। তিনি গিরিদর্পণ ও অরণ্যবার্তা নামের দুইটি স্থানীয় দৈনিকে নিয়মিত লেখালেখি করতেন।

মংছেন চীং মংছিন ১৯৮৪ সালে শিক্ষক ও লেখক শোভা রানী ত্রিপুরার সাথে বিবাহবন্ধনে আবদ্ধ হয়েছিলেন। শোভা রানী ত্রিপুরা ২০১৭ সালে রোকেয়া পদক লাভ করেছিলেন। তাদের সংসারে দুইটি কন্যা সন্তানের জন্ম হয়েছিল।

মংছেন চীং মংছিন গবেষণায় অবদানের জন্য ২০১৬ সালে একুশে পদক লাভ করেছিলেন।

মংছেন চীং মংছিন ২০১৯ সালের ৭ সেপ্টেম্বর ৫৮ বছর বয়সে মৃত্যুবরণ করেন।

তথ্যসূত্র

১৯৬১-এ জন্ম
২০১৯-এ মৃত্যু
কক্সবাজার জেলার ব্যক্তি
একুশে পদক বিজয়ী
বাংলাদেশী সাংবাদিক
বাংলাদেশী পুরুষ লেখক
সর্বহারা (কাব্যগ্রন্থ)

বিদ্রোহী কবি কাজী নজরুল ইসলাম রচিত একটি কাব্যগ্রন্থ। ১৯২৬ খৃষ্টাব্দে এই কাব্যগ্রন্থটি প্রথম প্রকাশিত হয়। এ কাব্যগ্রন্থে মোট ১০ টি কবিতা রয়েছে।

কবিতাসমূহের তালিকাঃ

১. সর্বহারা

২. কৃষাণের গান

৩. শ্রমিকের গান

৪. ধীবরদের গান

৫. ছাত্রদলের গান

৬. কাণ্ডারী হুশিয়ার

৭. ফরিয়াদ

৮. আমার কৈফিয়ত

৯. প্রার্থনা

১০. গোকুল নাগ

কাজী নজরুল ইসলামের কাব্যগ্রন্থ
১৯২৬-এর বই
কাজী নজরুল ইসলামের রচনা
সূর্যমণি গণহত্যা

সূর্যমণি গণহত্যা ১৯৭১ সালের ৭ই অক্টোবর ভোরে তৎকালীন বরিশাল জেলার সূর্যমণি গ্রামে সংঘটিত হয়েছিল। রাজাকাররা ২৪ জন বাঙালি হিন্দুকে গুলি করে হত্যা করে।

পটভূমি 
সূর্যমণি গ্রামটি পূর্ব বরিশাল জেলার পিরোজপুর মহকুমায় অবস্থিত, বর্তমানে পিরোজপুর জেলার মঠবাড়িয়া উপজেলাধীন। গ্রামটি মঠবাড়িয়া উপজেলা সদরের পূর্বে আড়াই কিলোমিটার দূরে। গ্রামের দক্ষিণে ওয়াপদা বাঁধ রয়েছে।

হত্যাকাণ্ড 
৬ অক্টোবর রাতে মঠবাড়িয়া উপজেলার সদর ইউনিয়নের আঙ্গুলকাটা গ্রামে হালদার ও মিত্র পরিবারের বাড়িতে ৬০-৬৫ জন সশস্ত্র রাজাকার একটি দল হামলা চালায়। রাজাকারদের নেতৃত্বে ছিলেন কমান্ডার ইস্কান্দার আলী মৃধা, মুকুল আহমেদ বাদশা, আনসার আলী খলিফা এবং সৈয়দ হাওলাদার। তারা দরজা খুলে পুরুষ, মহিলা ও শিশুদের বেঁধে রেখেছিল। এর পরে তারা মহিলাদের ধর্ষণ করে এবং দড়ি দিয়ে বেঁধে রাখা ৩৭ জন পুরুষকে বন্দী করে নিয়ে যায়। তাদের মঠবাড়িয়া থানায় নিয়ে যাওয়া হয়। এর মধ্যে সাত জনকে মুক্তিপণের জন্য মুক্তি দেওয়া হয়েছিল। বাকি ৩০ জনকে সুর্যমণি গ্রামের দক্ষিণে ওয়াপদা বাঁধে নিয়ে যাওয়া হয়েছিল। তাদের একটি লাইনে দাঁড় করানো হয়েছিল এবং রাজাকাররা গুলি করেছিল। ২৪ জন বাঙালি হিন্দু ঘটনাস্থলেই মারা যান। এর মধ্যে ছয়জন গুলিবিদ্ধ হয়ে ক্ষত থেকে বেঁচে গিয়ে অলৌকিকভাবে পালিয়ে গিয়েছিলেন।

তদন্ত 
২০১০ সালের ৮ ই অক্টোবর, বেঁচে থাকা জ্ঞানেন্দ্র মিত্র মঠবাড়িয়ায় সিনিয়র সহকারী জজ আদালতে মামলা দায়ের করেছিলেন, আটজন ব্যক্তির বিরুদ্ধে হত্যার অভিযোগ এনেছিলেন। মামলার আসামি আবদুর জব্বার ইঞ্জিনিয়ার (জাতীয় পার্টির ভাইস চেয়ারম্যান ও পিরোজপুর -৩ আসনের সাবেক সংসদ সদস্য), ইস্কান্দার আলী মৃধা (টিকিকাটা ইউনিয়নের চরমাইন এবং বাংলাদেশ জাতীয়তাবাদী দলের নেতা), মুকুল আহমেদ বাদশাহ (শিল্পপতি ও জাতীয় পার্টির নেতা) মো। আনসার আলী খলিফা (জামায়াতে ইসলামীর নেতা), যুদ্ধাপরাধের মুহাম্মদ হাবিব মিয়া হাওলাদার, রুহুল আমিন ও মোহাম্মদ আলম মৃধা। বিচারক মঠবাড়িয়া থানার অফিসার ইনচার্জকে এফআইআর দায়ের ও বিষয়টি তদন্তের নির্দেশ দেন। পুলিশ আদালতের কাছ থেকে আরও নির্দেশনা চেয়ে গেলে বিচারক মামলাটি আন্তর্জাতিক অপরাধ ট্রাইব্যুনালে প্রেরণ করেন। আন্তর্জাতিক অপরাধ ট্রাইব্যুনাল তদন্তের জন্য দু'বার জায়গাটি পরিদর্শন করেছে। ট্রাইব্যুনাল এ পর্যন্ত ১৮ জন সাক্ষীর সাক্ষ্য সংগ্রহ করেছে।

তথ্যসূত্র 

পিরোজপুর জেলা
১৯৭১ বাংলাদেশে পরিকল্পিত গণহত্যা
বাংলাদেশে হত্যাকাণ্ড
১৯৭১-এ বাংলাদেশ
বাঙালি হিন্দু গণহত্যা
পূর্ব পাকিস্তানে বাঙালি হিন্দু গণহত্যা
হিন্দু নিপীড়ন
মুসলিমদের দ্বারা নিপীড়ন
পাকিস্তান কর্তৃক পূর্ব পাকিস্তানে সংঘটিত গণহত্যা
মুসলিম কর্তৃক হিন্দু নিপীড়ন
মাউন্টেন ডিউ

মাউন্টেন ডিউ (ধরন এমটিএন ডিউ) হলো কার্বোনেটেড কোমল পানীয় ব্র‍্যান্ড, এর প্রযোজক এবং মালিক পেপসিকো গ্রুপ। ১৯৪০ সালে এর মূল সূত্র আবিষ্কার করে টেন্নেসসেএ বেভারেজ বোট্টলেরস বারনিয় এবং আল্লি হার্টম্যান। ১৯৫৮ সালে এর সংশোধিত সূত্র তৈরি করেন বিল ব্রিদগফোরথ। এই সূত্রটির মালিক হলো টিপ কর্পোরেশন অফ ম্যারিয়ন, ভার্জিনিয়া। উইলিয়াম এইচ. "বিল" জোন্স টিপ কর্পোরেশনের সূত্রটি পরিশ্রুত করে ১৯৬১ সালে মাউন্টেন ডিউ নামে বাজারে অবমুক্ত করেন। আগস্ট ১৯৬৪ সালে মাউন্টেন ডিউ ব্র‍্যান্ড এবং কোম্পানি টিপ কর্পোরেশনের এর কাছ থেকে পেপসি-কোলা কোম্পানি কিনে নেয় এবং এর বাজার মার্কিন যুক্তরাষ্ট্র এবং কানাডায় প্রসারিত করে।

১৯৪০ থেকে ১৯৮০ সাল পর্যন্ত মাউন্টেন ডিউ এর শুধু লেবুবর্গ স্বাদেই পাওয়া যেতো। ১৯৮৮ সালে ডায়েট মাউন্টেন ডিউ বাজাড়ে অবমুক্ত করা হয়, এরপর মাউন্টেন রেড প্রকাশ পায়,যা ১৯৮৮ সালেই আবার বন্ধ করে দেওয়া হয়। ২০০১ সালে চেরি স্বাদের নতুন এক মাউন্টেন সিরিজ অবমুক্ত করা হয়, যাকে কোড রেড নামেও ডাকা হয়। এটি বাজারে ছাড়বার সাথে সাথে জনপ্রিয়তা পেতে শুরু করে।

১৯৯৬ সালে মাউন্টেন ডিউ ইংল্যান্ড এর বাজারে ছাড়া হলেও ১৯৯৮ সালে বন্ধ হয়ে যায়। এরপর ২০১০ সাল থেকে আবার ইংল্যান্ডে এটি "মাউন্টেন ডিউ এনার্জি" নামে অবমুক্ত করা হয় এবং একই নামে এটি আয়ারল্যান্ড এও অবমুক্ত করা হয়। এরপর ২০১৪ সালে এর নাম ইংল্যান্ড এবং আয়ারল্যান্ড এর বাজারে আবার বদলিয়ে এর বৈশ্বিক নাম "মাউন্টেন ডিউ" করা হয়। ২০১৭ সাল থেকে মাউন্টেন ডিউ মার্কিন যুক্তরাষ্ট্র এর ৬.৬% কোমল পানীয় এর বাজার দখল করেছে। এর প্রতিযোগিতা চলে কোকা কোলা কোম্পানির মেল্লো ইয়েল্লো এবং সার্জ এবং ডাঃ পিপার স্ন্যাপল গ্রুপ এর সান ড্রপ এর সাথে। মাউন্টেন ডিউ এর ৮০% লেবুবর্গের কোমল পানীয় মার্কিন যুক্তরাষ্ট্র এর বাজারে বিক্রি হয়।

উৎপত্তি

টেন্নেসসেএ বোটলেরস বারনি এবং আল্ল্য হার্টম্যান ১৯৪০ সালে মাউন্টেন ডিউকে মিক্সার হিসেবে উন্নতি করেন। কোমল পানীয় আঞ্চলিকভাবে ১৯৩০ সালে বিক্রি শুরু হয় এবং হার্টম্যান তাদের সোডাকে উন্নতি করে যাতে নেশা বিশেষ করে যাতে হুইস্কির সাথে মিক্স করা যায়। উৎপত্তিতে ১৯ শতকের স্ল্যাঙ্গ টার্ম।হুইস্কি, বিশেষ করে হাইল্যান্ড স্কচ হুইস্কি, মাউন্টেন ডিউ তাদের নাম কোমল পানীয় হিসেবে ট্রেডমার্ক করান ১৯৪৮ সালে।

চার্লস গর্ডন যিনি উইলিয়াম স্বারট্য এর পানীয় ডা. ইনাফ এর প্রচারে ছিলেন তিনি মাউন্টেন ডিউকে সামনে আনেন যখন তার হার্টম্যান ভাইদের সাথে ট্রেন এ আলাপ হয় এবং তারা তাদের পানীয়ের স্যাম্পল তাকে প্রদত্ত করেন। গর্ডন এবং হার্টম্যান ভ্রাতৃদ্বয় টেন্নেসসের ট্রিসিটিস বেভারেজ কর্পোরেশনের সাথে চুক্তি করেন।

হার্টম্যান ভ্রাতৃদ্বয় কোকা-কোলা কোম্পানিকেও তাদের সোডায় অর্থ লাগানোর কথা বলেছিলেন। কিন্তু কোকা-কোলা কোম্পানি তাদের সুযোগকে মানা করে দেয়।

মেরিয়ন, ভার্জিনিয়ার দ্যা টিপ কর্পোরেশন মাউন্টেন ডিউ এর সত্ত্ব কিনে নেয় এবং ফ্লেভারে নতুনত্ব যোগ করে ১৯৬১ সালে নতুনভাবে এটি বাজারে ছাড়ে। ১৯৬৪ সালে পেপসিকো কোম্পানি দ্যা টিপ কর্পোরেশনকে কিনে নেয় এবং মাউন্টেন ডিউ এর সত্ত্ব অর্জিত করে। ১৯৯৯ সালে ভার্জিনিয়ার আইন সভায় বিল জন্স মাউন্টেন ডিউ এর ইতিহাস এবং এতে তাদের অবদান মনে করান।

তথ্যসূত্র

বহিঃসংযোগ

 
 Mountain Dew nutritional facts and other information via Pepsico

 
ক্যাফেইনযুক্ত কোমল পানীয়
পেপসিকো ব্র‍্যান্ড
পেপসিকো কোমল পানীয়
১৯৪০ এ অবমুক্ত পণ্য
বিংশ শতাব্দীতে অবমুক্তকারী পণ্য
১৯৪০-এ প্রবর্তিত পণ্য
বাড়িয়া গণহত্যা

বাড়িয়া গণহত্যা হল ১৯৭১ সালের ১৪ই মে পাকিস্তান সেনাবাহিনী কর্তৃক বাংলাদেশের বর্তমান গাজীপুর সদর উপজেলার বড়িয়া গ্রামে নিরস্ত্র বাঙালি হিন্দুদের উপর পরিচালিত নির্মম গণহত্যা। এই গণহত্যায় বাড়িয়া এবং নিকটবর্তী কামারিয়া থেকে প্রায় ২০০ বাঙালি হিন্দু নিহত হয়, এবং আরও কয়েক শতাধিক আহত হয়।

পটভূমি 
বাড়িয়া গ্রামটি ঢাকা জেলার জয়দেবপুর মহকুমার অন্তর্গত। বর্তমানে এটি ঢাকা বিভাগের গাজীপুর জেলার অধীনে আসে। এটি গাজীপুরের ভাওয়াল এস্টেটের প্রাসাদ থেকে ৮ কিমি দূরত্বে অবস্থিত। ১৯৭১ সালে, বাড়িয়া প্রায় একচেটিয়াভাবে হিন্দু জনবসতিপূর্ণ গ্রাম ছিল। পাকিস্তান সেনাবাহিনী ২৫ শে মে অপারেশন সার্চলাইট চালু করে। তারা ভাওয়াল এস্টেটে সেনানিবাস স্থাপন করেছিল।

হত্যাকাণ্ড 
১৪ মে ১ টার দিকে বিকেলে সহযোগী আউয়াল সেনাবাহিনী নিয়ে ভাওয়াল এস্টেটে বাড়িয়া পর্যন্ত প্রায় ৫০০ পাকিস্তানি সেনার একটি দলকে নেতৃত্ব দেয়। গ্রামে প্রবেশের পরে সেনারা চারদিকে ছড়িয়ে পড়ে এবং গ্রামবাসীদের উপর গুলি চালায়। অনেকে ঘটনাস্থলেই মারা যান এবং অন্যরা গুরুতর আহত হন। অপরাধীরা বাড়িঘর লুট করে নিয়ে যায় এবং বেশিরভাগকে আগুন ধরিয়ে দেয়। গ্রামের কয়েকজন বেলাইয়ের বিল পেরিয়ে পালানোর চেষ্টা করে। সেনারা তাদের উপর গুলি চালায়। পালিয়ে আসা গ্রামবাসীদের জিনিসপত্র পাকিস্তান সেনাবাহিনী এবং সহযোগীরা লুট করে নিয়ে যায়। সেনাবাহিনী বেলাই বিলে একটি পানির পাম্পকে কামান ভেবে ভুল করে গুলি চালায়।

এই মহাপ্রলয় থাকে স্থানীয় সময় সন্ধ্যা ৬ টা পর্যন্ত। বেলা সাড়ে সাতটার দিকে সেখানে ভারী বর্ষণ হয়। নির্বিচারে গোলাগুলির ঘটনায় বাড়িয়ায় ও কামারিয়ার প্রায় ২০০ গ্রামবাসী মারা যায়, যার মধ্যে নারী ও শিশুরাও মারা যান। বন্দুকযুদ্ধে কয়েকশ মানুষ আহত হয়।

যুদ্ধের পর বাড়িয়া ও কামারিয়া গ্রাম ১৫১ জন শহীদের তালিকা করা হলেও শহীদদের সংখ্যা আরও অনেক বেশি। জয়দেবপুরের রাজবাড়িতে ক্যান্টনমেন্ট থাকায় পাকিস্তানি বাহিনী সহজেই তিতারকুল দিয়ে চিলাই নদী পার হয়ে বাড়িয়াতে হত্যাযজ্ঞ চালাতে পেরেছে। দুপুর একটা থেকে সন্ধ্যা পর্যন্ত পাকিস্তানি বাহিনী তা-ব লীলা চালায় বাড়িয়া ও কামারিয়া গ্রামের অধিবাসীদের ওপর। সেদিন রাত্র সাড়ে সাতটার দিকে মুষলধারে বৃষ্টি নেমেছিল। জয়দেবপুর ভাওয়াল রাজবাড়ি ক্যান্টনমেন্ট থেকে বাড়িয়া গ্রামের দূরত্ব ছিল আট কিলোমিটার। পাকিস্তানি বাহিনী আসার কথা শুনে গ্রামবাসীর অনেকেই বাড়ি থেকে পালিয়ে বিলে নেমে যায়। কচুরিপানার মধ্যে শুধু মাথাটা বের করে দিয়ে কোনরকমে লুকিয়ে ছিল। এর মধ্যে পাকিস্তানি বাািহনী গুলি করে। গুলিতে সেখানেই অনেকেই মারা যায়।

ভবিষ্যৎ ফল 
বাড়িয়ায় সেনাবাহিনীর হাতে নিধনের খবর যখন আশেপাশের গ্রামে ছড়িয়ে পড়ে, হিন্দুরা গ্রামগুলি ছেড়ে অপেক্ষাকৃত নিরাপদ জায়গায় পালিয়ে যায়।

তথ্যসূত্র 

বাংলাদেশে হত্যাকাণ্ড
১৯৭১-এ বাংলাদেশ
১৯৭১ বাংলাদেশে পরিকল্পিত গণহত্যা
বাঙালি হিন্দু গণহত্যা
পূর্ব পাকিস্তানে বাঙালি হিন্দু গণহত্যা
পাকিস্তান কর্তৃক পূর্ব পাকিস্তানে সংঘটিত গণহত্যা
এশিয়ায় মে ১৯৭১-এর ঘটনা
বাংলাদেশে লুটপাট
১৯৭১-এ গণহত্যা
মোস্তফা জামাল হায়দার

মোস্তফা জামাল হায়দার (জন্ম: ১০ ডিসেম্বর ১৯৪২) হলেন বাংলাদেশের একজন প্রথিতযশা রাজনীতিক। তিনি জাতীয় পার্টি (কাজী জাফর)-এর মহাসচিব হিসেবে অতীতে ও বর্তমানে চেয়ারম্যান হিসেবে দায়িত্বপালন করছেন। তিনি পিরোজপুর-১ আসনের সংসদ সদস্য ছিলেন।

প্রারম্ভিক জীবন
হায়দার ১৯৪২ সালের ১০ই ডিসেম্বর পিরোজপুর জেলার নাজিরপুর উপজেলার বরইবুনিয়া গ্রামে জন্মগ্রহণ করেন। তার পিতা আব্দুল গনি।

রাজনৈতিক জীবন
মোস্তফা জামাল হায়দার  ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে পিরোজপুর-১ আসন থেকে সংসদ সদস্য নির্বাচিত হন।

তিনি জাতীয় পার্টি (কাজী জাফর)-এর মহাসচিব ছিলেন। ২০১৮ সালের ২৭শে ডিসেম্বর দলের ভারপ্রাপ্ত চেয়ারম্যান টিআইএম ফজলে রাব্বী চৌধুরীর মৃত্যুবরণ করার পর এই পদশূন্য হলে ২০১৯ সালের ফেব্রুয়ারি মাসে তিনি দলটির চেয়ারম্যান হন।

ব্যক্তিগত জীবন
হায়দার জওসন আরা বেগমের সাথে বিবাহবন্ধনে আবদ্ধ হন। জওসন একজন অধ্যাপিকা ছিলেন। তিনি ২০১৮ সালের ১৩ই জুলাই মৃত্যুবরণ করেন। এই দম্পতির দুই পুত্র ও এক কন্যা রয়েছে।

তথ্যসূত্র

১৯৪২-এ জন্ম
জীবিত ব্যক্তি
পিরোজপুর জেলার রাজনীতিবিদ
জাতীয় পার্টি (কাজী জাফর) এর রাজনীতিবিদ
তৃতীয় জাতীয় সংসদ সদস্য
চতুর্থ জাতীয় সংসদ সদস্য
জাতীয় পার্টির সাবেক রাজনীতিবিদ
এরশাদের মন্ত্রিসভার সদস্য
বাংলাদেশের গৃহায়ন ও গণপূর্তমন্ত্রী
বাংলাদেশের মৎস্য ও প্রাণিসম্পদমন্ত্রী
পিরোজপুর জেলার ব্যক্তি
জাতীয় পার্টির রাজনীতিবিদ
বাংলাদেশের যুব ও ক্রীড়া প্রতিমন্ত্রী
বাখরাবাদ গণহত্যা

বাখরাবাদ গণহত্যা পাকিস্তানি সেনাবাহিনী দ্বারা বাংলাদেশ মুক্তিযুদ্ধের সময় আল বদর ও আল শামসের সহায়তায় ১৯৭১ সালের ২৪ মে কুমিল্লা জেলার বখরাবাদ গ্রামের হিন্দু জনগোষ্ঠীর উপরে একটি গণহত্যার ঘটনা ঘটেছিল।

তথ্যসূত্র 

১৯৭১ বাংলাদেশে পরিকল্পিত গণহত্যা
বাংলাদেশের স্বাধীনতা যুদ্ধে সংঘটিত গণহত্যা
১৯৭১-এ গণহত্যা
উইকিউপাত্তে স্থানাঙ্ক নেই
বাঙালি হিন্দু গণহত্যা
বাংলাদেশের স্বাধীনতা যুদ্ধ
১৯৭১-এ বাংলাদেশ
পূর্ব পাকিস্তানে বাঙালি হিন্দু গণহত্যা
পাকিস্তান কর্তৃক পূর্ব পাকিস্তানে সংঘটিত গণহত্যা
এশিয়ায় মে ১৯৭১-এর ঘটনা